जब गाँव कनेक्शन ने इनमें से एक युवक अनुभव से बात की तो उन्होंने बताया कि अनुभव और उनके दोस्त टेक्नोलॉजी कंपनी में काम करते थे। छुट्टियों में जब हम तीनों दोस्त मिलते थे तो ये सोचते थे कि आज डिजिटाइजेशन के दौर में हम कुछ ऐसा नहीं कर पा रहे हैं कि किसी के दिल को छुए। अनुभव ने बताया, “मैं बचपन में चिट्ठियां लिखता था। हम दादा, मामा सबको चिट्ठी लिख कर पोस्ट करते थे। फिर हमने सोचा कि क्यों न एक ऐसा ब्लॉग साइट शुरू करें जिसमें लोग आ कर हमसे बोलें चिट्ठियां लिखने के लिए कहें। ये शुरुआत हमने एक शौक के रूप में की थी।जो अब व्यवसाय बन गया।”